OpenLLM-France/wikimedia huggingface dataset:
# Verne (cràter)

* No s'ha de confondre amb el cràter lunar Jules Verne.
Verne és un petit cràter d'impacte de la Lluna. Està situat sobre la Mare Imbrium, entre el cràter Euler (a l'oest) i el cràter Lambert (a l'est). Els seus veïns més propers són altres dos petits cràters, Artemis i Felix, situats al nord.
La forma del cràter és similar a la d'una copa. L'altura de la vora sobre el terreny circumdant és d'uns 70 m.
El nom procedeix d'una designació originalment no oficial continguda en la pàgina 40A4 / S11 de la sèrie de plànols del Lunar Topophotomap de la NASA, que va ser adoptada per la UAI en 1976.
No s'ha de confondre aquest petit cràter impacte amb el cràter més gran Jules Verne (143 km de diàmetre), anomenat així per l'escriptor francès Jules Verne.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Wabasso (Minnesota)

Wabasso és una població dels Estats Units a l'estat de Minnesota. Segons el cens del 2000 tenia 643 habitants.

## Demografia

Segons el cens del 2000, Wabasso tenia 643 habitants, 271 habitatges, i 178 famílies. La densitat de població era de 314,3 habitants per km².
Dels 271 habitatges en un 31% hi vivien nens de menys de 18 anys, en un 56,1% hi vivien parelles casades, en un 5,9% dones solteres, i en un 34,3% no eren unitats familiars. En el 31,7% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,7% tenia menys de 18 anys, un 6,2% entre 18 i 24, un 26% entre 25 i 44, un 18,2% de 45 a 60 i un 21,9% 65 anys o més.
L'edat mediana era de 38 anys. Per cada 100 dones de 18 o més anys hi havia 96,2 homes.
La renda mediana per habitatge era de 35.972 $ i la renda mediana per família de 44.773 $. Els homes tenien una renda mediana de 30.625 $ mentre que les dones 20.139 $. La renda per capita de la població era de 20.013 $. Entorn del 5,1% de les famílies i el 8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wabasso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
* ↑ «Geographic Comparison Table- Wabasso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Wabash (Indiana)

Wabash és una població dels Estats Units a l'estat d'Indiana. Segons el cens del 2006 tenia 11.342 habitants.

## Demografia

Segons el cens del 2000, Wabash tenia 11.743 habitants, 4.799 habitatges, i 3.100 famílies. La densitat de població era de 509,4 habitants/km².
Dels 4.799 habitatges en un 29,2% hi vivien nens de menys de 18 anys, en un 49,6% hi vivien parelles casades, en un 11,1% dones solteres, i en un 35,4% no eren unitats familiars. En el 30,9% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,3% tenia menys de 18 anys, un 9% entre 18 i 24, un 27,4% entre 25 i 44, un 22,9% de 45 a 60 i un 16,4% 65 anys o més.
L'edat mediana era de 37 anys. Per cada 100 dones de 18 o més anys hi havia 87,3 homes.
La renda mediana per habitatge era de 34.401$ i la renda mediana per família de 44.016$. Els homes tenien una renda mediana de 32.324$ mentre que les dones 21.274$. La renda per capita de la població era de 18.210$. Entorn del 7,9% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wabash». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Wabash». American Fact Finder. Oficina del Cens dels Estats Units, 12-01-2010.
# Walther von Dyck

Walther von Dyck (Múnic, 6 de desembre de 1856 - Múnic, 5 de novembre de 1934) va ser un matemàtic alemany, organitzador de la Universitat Tècnica de Múnic.

## Vida i Obra

Dyck, fill del pintor bavarès Hermann Dyck (1812-1874) qui, a més, era director de l'escola d'arts i oficis, va fer els estudis secundaris al Maximilansgymnasium on va coincidir i fer amistat amb Max Planck i Oskar Miller. Va estudiar matemàtiques a les universitats de Múnic, Berlín i Leipzig. Es va doctorar a Múnic el 1879 amb una tesi dirigida per Felix Klein.
El 1880, en traslladar-se Klein a la universitat de Leipzig, Dyck va anar amb ell i va ser el seu assistent i va obtenir l'habilitació per la docència a Leipzig. El 1884 va ser nomenat professor titular a la Universitat Tècnica de Múnic on va romandre la resta de la seva vida acadèmica. El 1901 va ser nomenat director de la universitat i el 1903 va ser un dels fundadors del Deutsches Museum juntament amb el seu amic Oskar Miller i el pioner de la refrigeració Carl von Linde.
Dyck és conegut, sobre tot, pels seus treballs en teoria de grups i per haver estat el primer en concebre el homomorfisme de grups d'una forma molt més amplia. També va ser el editor de les obres completes de Kepler, una feina començada el 1906 i que es va estendre fins després de la seva mort: el setè volum va aparèixer el 1953 i el vuitè el 1963.

## Referències

* ↑ Rudowski, 2013, p. 55.
* ↑ Hashagen, 2003, p. 43.
* ↑ Hashagen, 2003, p. 118-119.
* ↑ Hashagen, 2003, p. 175.
* ↑ Rudowski, 2013, p. 56.
* ↑ Fehlhammer i Fuessl, 2000, p. 517.
* ↑ Moore, 2007, p. 336.
* ↑ Hashagen, 2003, p. 369.

## Bibliografia

* Fehlhammer, Wolf Peter; Fuessl, Wilhelm «The Deutsches Museum: Idea, Realization, and Objectives» (en anglès). Technology and Culture, Vol. 41, Num. 3, 2000, pàg. 517-520. ISSN: 0040-165X.
* Hashagen, Ulf. Walther von Dyck (1856-1934): Mathematik, Technik und Wissenschaftsorganisation an der TH München (en alemany). Franz Steiner Verlag, 2003. ISBN 3-515-08359-6.
* Moore, Gregory H. «The evolution of the concept of homeomorphism» (en anglès). Historia Mathematica, Vol. 34, Num. 3, 2007, pàg. 333-343. DOI: 10.1016/j.hm.2006.07.006. ISSN: 0315-0860.
* Rudowski, Werner H. «The 1893 Mathematical Exhibition in Munich». A: Karl Kleine (ed.). Computing for Science, Engineering, and Production (en anglès). BOD, 2013, p. 53-90. ISBN 978-3-73228813-1.

## Enllaços externs

* O'Connor, John J.; Robertson, Edmund F. «Walther von Dyck» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Hofmann, J.E. «Dyck, Walther Franz Anton von». Complete Dictionary of Scientific Biography, 2008. [Consulta: 10 juny 2018]. (anglès)
# Walthill

Walthill és una població dels Estats Units a l'estat de Nebraska. Segons el cens del 2000 tenia 909 habitants.

## Demografia

Segons el cens del 2000, Walthill tenia 909 habitants, 284 habitatges, i 205 famílies. La densitat de població era de 816,2 habitants per km².
Dels 284 habitatges en un 40,5% hi vivien nens de menys de 18 anys, en un 41,2% hi vivien parelles casades, en un 22,2% dones solteres, i en un 27,5% no eren unitats familiars. En el 25,4% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,2 i el nombre mitjà de persones que vivien en cada família era de 3,8.
Per edats la població es repartia de la següent manera: un 41,3% tenia menys de 18 anys, un 7,6% entre 18 i 24, un 25% entre 25 i 44, un 14,9% de 45 a 60 i un 11,3% 65 anys o més.
L'edat mediana era de 27 anys. Per cada 100 dones de 18 o més anys hi havia 92,1 homes.
La renda mediana per habitatge era de 28.750 $ i la renda mediana per família de 29.500 $. Els homes tenien una renda mediana de 26.719 $ mentre que les dones 21.500 $. La renda per capita de la població era de 10.051 $. Aproximadament el 18,2% de les famílies i el 23% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walthill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Walthill». American Fact Finder. Oficina del Cens dels Estats Units, 12-01-2010.
# Wadi al Hussein

Wadi al Hussein (àrab: وادي الحسين, Wādī al-Ḥusayn), a vegades conegut com a 'Wadi Nasara, és un uadi a l'est i adjacent a la ciutat d'Hebron. La vall connecta l'assentament de Kiryat Arba amb l'àrea controlada per israel H2 de la ciutat vella d'Hebron. Els límits de la vall són el carrer Othman Bin Afan, també coneguda com a carrer Sió o Camí dels Adoradors a l'oest; Wadi Al Nassara al nord; la tanca de Kiryat Arba a l'est; Wadi Al Ghrous i la carretera que connecta Kiryat Arba amb Zion Street al sud.
Wadi al Hussein és una vall cultivada i de propietat palestina entre els assentaments de Kiryat Arba i Givat Ha'avot.

## Conflicte entre israelians i palestins

Des de l'expansió de l'assentament de Kiryat Arba el 1972, els habitants palestins han patit atacs freqüents dels colons.
A partir de l'any 2009, l'accés a l'àrea Hebron H1 només era possible a través de quatre punts de control, que només estaven disponibles per als vehicles dels colons. La població palestina depèn de les instal·lacions mèdiques de l'àrea Hebron H1. Els vehicles palestins, incloses les ambulàncies, tenen prohibit d'ingressar lliurement al barri, tot i que la població de Wadi al Hussein és totalment palestina. A causa de les dures limitacions de la llibertat de circulació, molts serveis bàsics, fins i tot l'accés bàsic a l'atenció de salut en cas d'emergència, s'han convertit en inaccessibles als residents de Wadi al Hussein. Altres problemes són la negació dels permisos de construcció, la inaccessibilitat de fonts d'aigua i la indisponibilitat de les xarxes de clavegueram i els serveis d'eliminació d'escombraries.

## Referències

* ↑ Peace group funds football club in Hebron's old city Arxivat 2014-07-24 a Wayback Machine.. Muhammad Uweiwi, Ma'an News Agency, 29 December 2012
* 1 2 3 4 Occupation and settlements as the main determinant of health for Palestinians in H2-Area in Hebron Arxivat 2015-09-24 a Wayback Machine.–Position paper. Ilaria Camplone, Physicians For Human Rights - Israel, August 2010
* 1 2 Alternative Report in Response to Israel's Third Periodic Report (CCPR/C/ISR/3) to the Human Rights Committee, Annexure (B) Affidavits, pp. 38-43. Al-Haq, 9 August 2009
* 1 2 Spring Planting in Wadi al Hussein, Al Khalil. Christian Peacemakers Teams in Palestine (CPT), 16 February 2014

## Enllaços externs

* Wadi al Hussein a GoogleMaps
# Wadi al-Khowi

Wadi al-Khowi és una regió del Sudan, a la wilaya d'Ash-Shamaliyah, a l'est del Nil, que rep el nom d'un riu generalment sec. La regió és considerada una part del desert de Núbia i queda circumscrita al nord, sud i oest pel riu Nil, mentre a l'est es perllonga el desert, que es fa més muntanyós a partir del Djebel Kurur de 1240 m. La regió és plana i està despoblada.
# Wamego

Wamego és una població dels Estats Units a l'estat de Kansas. Segons el cens del 2000 tenia 4.246 habitants.

## Demografia

Segons el cens del 2000, Wamego tenia 4.246 habitants, 1.630 habitatges, i 1.155 famílies. La densitat de població era de 1.012 habitants/km².
Dels 1.630 habitatges en un 38,3% hi vivien nens de menys de 18 anys, en un 56,7% hi vivien parelles casades, en un 10,8% dones solteres, i en un 29,1% no eren unitats familiars. En el 25,1% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,09.
Per edats la població es repartia de la següent manera: un 29,4% tenia menys de 18 anys, un 8,9% entre 18 i 24, un 29,3% entre 25 i 44, un 17,8% de 45 a 60 i un 14,6% 65 anys o més.
L'edat mediana era de 34 anys. Per cada 100 dones de 18 o més anys hi havia 88,7 homes.
La renda mediana per habitatge era de 38.115 $ i la renda mediana per família de 46.017 $. Els homes tenien una renda mediana de 29.881 $ mentre que les dones 21.974 $. La renda per capita de la població era de 16.307 $. Entorn del 5,7% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wamego». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Wamego». American Fact Finder. Oficina del Cens dels Estats Units, 12-01-2010.
# Vidre de Wood

El vidre de Wood va ser desenvolupat per Robert Williams Wood (1868-1955) com un filtre òptic usat en les comunicacions durant la Primera Guerra Mundial. La seva tècnica de radiació invisible funcionava tant en les comunicacions diürnes per infraroigs, com en les comunicacions nocturnes per ultraviolades. El seu filtre de vidre eliminava els components visibles del raig de llum, deixant només la radiació invisible. El vidre de Wood s'usa comunament com envoltant de les làmpades fluorescents de llum ultraviolada (llum negra).

## Característiques

El vidre de Wood és un vidre especial de silicat de bari-sodi, que conté un 9% d'òxid de níquel. És un vidre blau - violeta molt fosc, opac per la llum visible excepte els vermells de longitud d'ona més llarga i els violetes de longitud d'ona més curta. És bastant transparent per a la llum ultraviolada en una banda entre els 320 i els 400 nanòmetres, amb un pic en els 365, i un espectre bastant ampli d'infrarojos, així com de les longituds d'ona més llargues i menys visibles dels vermells.

## Referències

* ↑ Williams, Robin; Gigi Williams. «Wood, Professor Robert Williams». Pioneers of Invisible Radiation Photography. RMIT Online University, Melbourne, AU, 2002. Arxivat de l'original el 2013-09-04. [Consulta: 16 gener 2013].
# Vidre de fluorofosfat

El vidre fluorofosfat és una classe de vidres òptics compostos per metafosfats i fluorurs de diversos metalls. És una variant dels vidres de fosfat. Els vidres de fluorofosfat són molt inusuals en la natura. Els vidres de fluorofosfats tenen una pèrdua teòrica molt baixa de 0,001 dB/km, una més gran vida útil de les terres rares fluorescents, un menor coeficient d'expansió tèrmica de ~13×10-6/°C.
Alguns vidres de fluorofosfat s'empren com a vidres de baixa dispersió. Alguns mostren una dispersió parcial anòmala. Un d'aquests vidres està format per Ba(PO₃)₂, Al(PO₃)₃, AlF₃,i fluorurs alcalinoterris MgF₂, CaF₂, SrF₂, i BaF₂, amb possible addició de titani, sodi, potassi, i/o hidrogen. Els components en % de pes són 0.5-3% Mg, 8-10% Ca, 12-20% Sr, 9-12% Ba, 7-9% Al, 5-9% P, 8-12% O, i 35-38% F. Arxivat 2011-06-12 a Wayback Machine.
Alguns vidres fluorofosfats dopats s'utilitzen en tecnologia làser. Són atractius aquí pel seu petit índex de refracció no lineal. Els elements de terres rares són dopants populars. Una de les aplicacions és per a amplificadors òptics.
Es poden emprar dopants exòtics com els ful·lerens i els punts quàntics. Arxivat 2016-03-04 a Wayback Machine. Arxivat 2011-09-28 a Wayback Machine.
Els vidres d'estany-fluorofosfat dopats amb tungstè (SnO-SnF2-P2O5) es poden utilitzar per segellar hermèticament els díodes orgànics emissors de llum i altres dispositius.
# Vigo di Fassa

Vigo di Fassa (ladí Vich) és un municipi italià, dins de la província autònoma de província de Trento. És un dels municipis del vall de Fassa (Ladínia). L'any 2007 tenia 1.142 habitants. Limita amb els municipis de Moena, Welschnofen, Pozza di Fassa i Soraga. Comprèn les fraccions de Costa (Costa), Larzonei (Larcionè), Tamion (Tamion), Vallonga (Valongla)

## Administració

Llista d'alcaldes :
| Període | Identitat | Partit |
| 2004- | Gino Fontana | Llista cívica |
# Weicherdange

Weicherdange (en luxemburguès: Reiler) és una vila i centre administratiu de la comuna de Clervaux del districte de Diekirch al cantó de Clervaux. Està a uns 49 km de distància de la ciutat de Luxemburg.

## Referències

* ↑ «Weicherdange». [Consulta: 23 setembre 2015].
# Vincenzo Colamartino

Vincenzo Colamartino va ser un ciclista italià que competia com amateur. Es va especialitzar en la pista. Guanyador de d'una medalla de plata al Campionat del món de mig fons de 1987. L'any següent va quedar campió, però va ser desposseït de la medalla per donar positiu en testosterona. Posteriorment va ser suspès amb dos anys.

## Referències

* ↑ Camps, Jordi. «La pista no és una excepció». elpunt.cat. [Consulta: 4 maig 2016].
* ↑ «Doping nella pista, e' scandalo». repubblica.it, 07-09-1988 [Consulta: 4 maig 2016].

## Enllaços externs

* Fitxa a sitiodeciclismo.net
* Fitxa a cyclebase.nl
# Wanderers Football Club

El Wanderers Football Club fou un club de futbol amateur anglès, de la ciutat de Londres.

## Història

Va ser fundat amb el nom de Forest Football Club el 1859 a Leytonstone, Londres. Fou membre fundador de The Football Association el 1863. Adoptà el nom de Wanderers un any més tard, en traslladar-se a Battersea Park, a Londres.
Fou un dels clubs més destacats del futbol anglès al segle xix. Fou cinc cops campió de la Copa d'Anglaterra, la competició més important al Món del moment.
El club es va dissoldre el 1883.

## Jugadors destacats

Entre 1872 i 1880 el club aportà quinze jugadors a la selecció de futbol d'Anglaterra que foren (partits internacionals entre parèntesis):
* Charles Alcock (1)
* Francis Birley (1)
* Alexander Bonsor (2)
* Frederick Green (1)
* Francis Heron (1)
* Hubert Heron (3)
* Leonard Howell (1)
* William Kenyon-Slaney (1)
* Robert Kingsford (1)
* William Lindsay (1)
* Alfred Stratford (1)
* Henry Wace (3)
* Reginald de Courtenay Welch (1)
* Charles Wollaston (4)
* John Wylie (1)
Lord Arthur Kinnaird jugà un partit amb la selecció de futbol d'Escòcia.
John Hawley Edwards, que jugà el seu únic partit internacional per Anglaterra quan jugava el 1874 al Shropshire Wanderers, i marcà pel Wanderers a la final de la Copa del 1876, jugà per la selecció de futbol Gal·les enfront Escòcia una setmana després d'aquesta final.

## Palmarès

* 5 Copes angleses: 1872, 1873, 1876, 1877, 1878

## Enllaços externs

* «1871-72 FA Cup Final».
* «History of Association Football».
* Football Club History Database

## Referències

* ↑ Club Affiliations - Wanderers

## Bibliografia

* Rob Cavallini. The Wanderers F.C.: Five Times F.A. Cup Winners. Dog N Duck Publications, 2005. ISBN 0-9550496-0-1.
# Wandelweiser

Wandelweiser és una xarxa internacional d'intèrprets i compositors experimentals que comparteixen un interès per la música lenta, tranquil·la i fràgil. La paraula 'Wandelweiser' podria ser traduïda com a 'senyal de canvi', 'el savi del canvi' o 'canvia sàviament' segons com s'interpreti la paraula 'weiser'.
El col·lectiu va ser fundat a Haan (Dusseldorf) l'any 1992 (any de la mort de John Cage) pel flautista holandès Antoine Beuger i el violinista alemany Burkhard Schlothauer. El 1993 el clarinetista suís Jürg Frey va ser convidat a unir-se al grup, seguit pel guitarrista americà Michael Pisaro i el pianista suís Manfred Werder. L'any següent el trombonista austríac Radu Malfatti es va unir i ja posteriorment el grup va acollir el trombonista americà Craig Shepard i altres artistes i músics.
El grup gestiona la seva editorial pròpia, Edició Wandelweiser, i el segell discogràfic propi Wandelweiser Rècords. Segons Radu Malfatti, la música Wandelweiser tracta "l'avaluació i la integració del silenci(s) més que una catifa continua de sons que no acaben mai." John Cage és una figura central per als compositors Wandelweiser; la seva música és sovint anomenada "música silenciosa," agafant com a punt de partida l'obra de Cage 4'33", una de les primeres composicions que consisteix en gran part de silenci, després de la "Marche Funebre" del francès Alphonse Allais.

## Intèrprets

* Makiko Nisikaze
* Mark So
* Quatuor Bozzini
* Cristián Alvear Montecino

## Compositors

* Antoine Beuger
* Dante Boon
* Daniel Brandes
* Johnny Chang
* Jürg Frey
* Mark Hannesson
* Eva-Maria Houben
* Carlo Inderhees
* Marcus Kàiser
* Radu Malfatti
* Anastassis Philippakopoulos
* Michael Pisaro
* Burkhard Schlothauer
* Sam Sfirri
* Craig Shepard
* Thomas Stiegler
* Taylan Susam
* Stefan Thut
* Manfred Werder

## Referències

* ↑ «The Composers of Quiet». [Consulta: 3 juny 2017].

## Enllaços externs

* Pagina web Edition Wandelweiser
* "Wandelweiser" per Michale Pisaro
# Vladimír Šmicer

Vladimír Šmicer (Děčín, 24 de maig de 1973) és un exfutbolista txec de la dècada de 2000.
Fou 80 cops internacional amb la selecció txeca i una amb Txecoslovàquia.
Pel que fa a clubs, defensà els colors de Slavia Praga, RC Lens, Liverpool FC i FC Girondins de Bordeaux.

## Palmarès

Slavia Praga
* Gambrinus liga: 1995-96, 2007-08, 2008-09
Lens
* Ligue 1: 1997-98
* Coupe de la Ligue: 1999
Liverpool
* FA Cup: 2001
* Football League Cup: 2001, 2003
* Copa de la UEFA: 2001
* Lliga de Campions de la UEFA: 2005
Bordeaux
* Coupe de la Ligue: 2007

## Referències

* ↑ «Smicer ruled out of Czech squad». BBC Sport, 01-06-2006 [Consulta: 13 març 2015].
* ↑ «Vladimir Smicer - International Appearances». [Consulta: 28 febrer 2015].
* ↑ "Sheffield Wednesday 1 - 2 Liverpool" LFCHistory.net Consultat 24 juliol 2013.
* ↑ «Reds end brave Watford fight». BBC, 15-01-2000 [Consulta: 17 març 2014].
* ↑ «AC Milan 3-3 Liverpool (aet)». BBC Sport, 25-05-2005. [Consulta: 10 novembre 2009].